cyanic-selkie/wikianc huggingface dataset:
Օքսֆորդի անգլերեն բառարան
Զարգացման պատմություն
1884 թվականի փետրվարի 1-ին սկսվել է առաջին հրատարակության տպագրությունը, որն անվանվել է «Նոր անգլերեն բառարան՝ հիմնված պատմական սկզբունքների վրա» («New English Dictionary on Historical Principles», ): 1895 թվականից գրքի կազմի վրա զուգահեռ հայտնվեց «Օքսֆորդի անգլերեն բառարան» անվանումը («Oxford English Dictionary»): Բառարանը պարունակում էր 10 հատոր, որոնք լույս են տեսել մինչև 1928 թվականը։ 1933 թվականին բառարանը վերահրատարակվել է և պարունակել է 12 հատոր գումարած 1 լրացուցիչ հատոր։ Հենց այդ ժամանակ նա ձեռք է բերել իր ներկայիս անվանումը՝ «Օքսֆորդի անգլերեն բառարան»։
Օլգա Խոդատաևա
Կենսագրություն
1927 թվականից մինչև 1932 թվականն աշխատել է Վալենտինա և Զինաիդա Բրումբերգների ստեղծագործական կոլեկտիվում։
Օքսֆորդի անգլերեն բառարան
Զարգացման պատմություն
1972 թվականին, երբ լույս տեսավ առաջին հատորը, դրան հաջորդեց բառարանի եռահատոր լրացուցիչ տպագրությունը։ 1972 և 1986 թվականների միջակայքում հրապարակվել է ևս 4 հատոր։
1989 թվականին լույս է տեսել բառարանի երկրորդ հրատարակությունը՝ 20 հատորով։
Օլգա Խոդատաևա
Կենսագրություն
Որպես համահեղինակ մասնակցել է «Ձյուբայի մասին» («Про Дзюбу») և «Նեգր երեխան ու կապիկը» («Негритёнок и обезьяна») ներկայացումների մուլտիպլիկացիոն ձևավորմանը Նատալյա Սացի ղեկավարած թատրոնում (ներկայում՝ Ն. Սացի անվան մանկական երաժշտական թատրոն)։
1936-1960 թվականներին Օլգա Խոդատաևան եղել է «Սոյուզմուլտֆիլմ» կինոստուդիայի ռեժիսոր։ Եղել է «Սոյուզմուլտֆիլմի» գեղխորհրդի անդամ։
Օքսֆորդի անգլերեն բառարան
Զարգացման պատմություն
Ամբողջովին վերամշակված տարբերակը լույս կտեսնի 2017 թվականին։ Հրատարակությունը կլինի միայն էլեկտրոնային տարբերակով (այսինքն՝ տպագիր տարբերակ չի լինի)։ Ներկայումս հրատարակության վրա աշխատում են 80 մասնագետ, որոնք, ըստ 2011 թվականի մարտի 24-ի տվյալների, հասել են Ryvita բառին։
Արտաքին հղումներ
Կատեգորիա:Օքսֆորդի համալսարան Կատեգորիա:Օքսֆորդի համալսարանի հրատարակչություն
Օլգա Խոդատաևա
Կենսագրություն
Երկար տարիներ համագործակցել է նկարիչ և ռեժիսոր Պյոտր Նոսովի հետ։
1954 թվականից աշխատել է Լեոնիդ Արիստովի հետ համատեղ։
Օլգա Խոդատաևան մահացել է 1968 թվականի ապրիլի 10-ին Մոսկվայում։
Ռեժիսոր
{{col-break}} {{col-end}}
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:Ռեժիսորներ այբբենական կարգով Կատեգորիա:Ռուս մուլտիպլիկատորներ Կատեգորիա:20-րդ դարի մուլտիպլիկատորներ Կատեգորիա:20-րդ դարի ռուս նկարիչներ Կատեգորիա:Խորհրդային սցենարիստներ Կատեգորիա:Կին նկարիչ-մուլտիպլիկատորներ
Ցզյու Տյան
Ցզյու Տյան – չինական տիեզերաբանության և առասպելաբանության մեջ 9 երկնային տարածքներ, որոնք տեղակայված են միմյանց վրա և երկնքի բաղադրիչներն են։ Երկնքի այս ուղղահայաց պատկերացման հետ միաժամանակ կար պատկերացում հորիզոնական մոդելի մասին, որի համաձայն Ցզյու Տյանը երկնքի 9 մասերն է` բաժանված համաձայն 9 ուղղությունների (հյուսիս, հարավ, արևելք արևմուտք, հյուսիս-արևելք, հյուսիս-արևմուտք, հարավ-արևելք, հարավ-արևմուտք և կենտրոն), որոնք նաև անվանում են Ցզյու Ե` «9 դաշտեր», որոնցից յուրաքանչյուրը ունի իր ուղղությունը` կենտրոնական` Ցզյուն Տյան` «Հարթ երկինք», արևելյան`  Ցան Տյան` «Կապույտ երկինք», հյուսիսային` Սյուան Տյան` «Սև երկինք», հարավային` Յան Տյան` «կրակե երկինք»։
Համաձայն հին տիեզերաբանական պատկերացումներին Ցզյու Տյանը համապատասխանում է երկրի Ցզյու Չժոուին` 9 տարածքներ, որոնց դեռ հին ժամանակներից բաժանված է եղել Չինաստանը։
Ըստ միջնադարյան դաոսական պատկերացումների` յուրաքանչյուր տարածք ունի իր դարպասները, որոնք պաշտպանում են վագրեր և ընձառյուծներ, ինչպես նաև երկնայաին իշխանի դռնապահը (Դի-Խուն)։ Ցածր տարածքում` Չանխե դարպասն է, որտեղով անցնում է երկնային և երկրային աշխարհների սահմանը։ Նրանց միջով, երբեմն, կարող է երկիր իջնել չար արևմտյան քամին, այդ դարպասներով կարելի է երկինք մտնել և սկսել երկնքի նվաճումը ։
Բրաունինգի տարբերակը (ֆիլմ, 1951)
Բրաունինգի տարբերակը, Թերենս Ռաթիգանի 1948 թվականի նույնանուն պիեսի վրա հիմնված 1951 թվականին արտադրության բրիտանական ֆիլմ։ Ռեժիսորն էր Էնթոնի Էաքուիթն, իսկ գլխավոր դերասանը՝ Մայքլ Ռեդգրեյվը։
Սյուժե
Էնդրյու Քրոքեր-Հարիսը ծերացող ուսուցիչ է անգլիական հանրակրթական դպրոցում և ստիպված է թոշակի անցնել վատ առողջության պատճառով։ Ֆիլմն, ինչպես և պիեսը, պատմում է իր պաշտոնում ուսուցչի վերջին մի քանի օրերի մասին, երբ նա սկսում է համակերպվել ձախողված ուսուցիչ լինելու փաստի հետ։ Կնոջ անհավատարմությունն ու գիտակցումը, որ նրան ատում են և՛ աշակերտները, և՛ դպրոցի աշխատակազմը ավելի է թուլացնում իրեն։
Սառնասիրտ Քրոքեր-Հարիսի շրջադարձային պահն իր աշակերտ Թեփլոուի անսպասելի բաժանման նվերն էր, որը Ռոբերտ Բրաունինգի Agamemnon պիեսի թարգմանությունն է, որը նա մակագրել է «Աստված հեռվից նրբանկատորեն է նայում նուրբ ուսուցչին» հունական արտահայտությամբ։
Գրքի և պիեսի միջև տարբերություններ
Ռաթիգանի սցենարն ավելի երկար է քան պիեսը, որն ավարտվում է Քրոքեր-Հարիսի Թեփլոուի նվերից առաջացրած արտասվալից ռեակցիայով։ Իսկ պիեսն ավարտվում է Քրոքեր-Հարիսի դպրոցին ուղղված բաժանման խոսքերից առաջ։ Ֆիլմը ցույց է տալիս ճառը, որի ժամանակ նա ընդունում է իր սխալները և աշակերտները նրան ջերմորեն ծափահարում են։ Ֆիլմն ավարտվում է Քրոքեր-Հարիսի և Թեփլոուի միջև խոսակցությամբ և առաջարկությամբ, որ Քրոքեր-Հարիսը կավարտի Agamemnon պիեսի իր թարգմանությունը։
Արտադրություն
Ռեթիգանն ու Էսքուիթը սկզբից դժվարանում էին գտնել պրոդյուսերներ, որոնք ցանկանում էին պիեսը ֆիլմ դարձնել մինչև Ըրլ սուրբ Ջոնին հանդիպելը։ Միլիի դերը սկզբնապես պետք է խաղար Մարգարետ Լոքվուդը։ Ֆիլմը նկարահանվել է Pinewood Studios կինոստուդիայում։ Դպրոցի տեսարանները նկարահանվել են Դորսեթ կոմսության Շերբորն քաղաքի Շերբորն դպրոցում։
Արտաքին հղումներ
Կատեգորիա:1951 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Universal Pictures ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Բրիտանական դրամա ֆիլմեր Կատեգորիա:Սև-սպիտակ ֆիլմեր
Նովու Բրազիլ
Նովու Բրազիլ (Novo Brasil), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզը։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 4 181 մարդ, ըստ 2006 թվականի տվյալների։ Տարածքը կազմում է 649,954 կմ2։ Բնակչության խտությունը՝ 5,7 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Հնդկական ժողովրդական ապստամբություն
Հնդկական ժողովրդական ապստամբությունը տեղի է ունեցել 1857 — 1859 թթ. անգլիական տիրապետության դեմ։ Ավարտվել է ապստամբության ճնշմամբ և Արևելահնդկական ընկերության վերացմամբ, որի հետևանքով Հնդկաստանը անցնում է Բրիտանական գահի ուղիղ ենթակայության տակ։
Պատճառներ
Պատճառներն էին հարկերի ծանրացումը, բրահմանների (նրանցից էր կազմվում բենգալական բանակը) հարկային արտոնության, սիփահիների (տեղական բնակչությունից հավաքագրված վարձկան զինվորներ) որոշ իրավունքների վերացումը, խոշոր ֆեոդալների մի մասի հողազրկումը, անգլիական ապրանքների հոսքի հետևանքով հնդկական արհեստագործության անկումը։ Բրիտանակացիների վարած քաղաքականությունը լցրել էր բնակչության համբերության բաժակը և ապստամբություն սկսելու համար միայն առիթ էր անհրաժեշտ։ Առիթ հանդիսացավ սիփահիների սպառազինության տակ անցած նոր Էնֆիլդի հրացանը ։ Փամփուշտը, որը անհրաժեշտ էր բացել կծելով ներծծված էր կովի և խոզի ճարպով (կովը հինդուիզմում համարվում է սուրբ կենդանի, իսկ խոզը իսլամում արգելված է)։ Չնայած նրան, որ սիփահիների ջոկատները խառը կազմ ունեին, հինդուստների և մուսուլմանների մեջ հաջողվեց համաձայնություն ձեռք բերել և սկսվեց ապստամբությունը։ Ապստամբության շարժիչ ուժը ժողովրդական զանգվածներն էին, ռազմական միջուկը՝ սիփահիները, սակայն ղեկավարության մեջ կարևոր դեր էին խաղում ֆեոդալները։
Ընթացքը
Ապստամբությունը սկսվել է բենգալական բանակում։ 1857 թվականի մայիսի 10-ին սիփահիների երեք գունդ, ապստամբեցին և գնացին Դելի, որտեղ նրանց աջակցեցին տեղի սիփահիներն ու բնակչությունը։ Ապստամբները հռչակեցին Մեծ Մողոլների կայսրության վերականգնումը և գահ բարձրացրին գահաժառանգ Բահադուր շահ II-ին։
Կանպուրի և Լակհնաուի կառավարությունը
Դելիից բացի, որտեղ Բահադուր Շահ II-ի կառավարությունից զատ ստեղծվել էր նաև սիփահիների և քաղաքացիների բարձրագույն վարչական խորհուրդ, երկու այլ վայրում (Կանպուր և Լակհնաու) ևս առաջացել էին ապստամբական ինքնուրույն կենտրոններ և կառավարություններ։ Ապստամբների ղեկավարության պաշտպանական տակտիկան անգլիացիներին հնարավորություն տվեց ապստամբների մի մասին մեկուսացնել Գանգեսի հովտում։ 1857 թվականի հուլիսի 15-ին և 16-ին անգլիացիները պարտության մատնեցին Կանպուրի ապստամբներին, իսկ սեպտեմբերի 19-ին, 4 ամիս պաշարելուց հետո, գրավեցին Դելին։ Ապստամբության կենտրոն դարձավ Աուդը։ 1858 թվականի մարտի 19-ին գաղութարարները գրավեցին նաև Լակհնաուն։
Վայսենհորն
Վայսենհորն  (Weißenhorn), քաղաք Գերմանիայում, Բավարիա երկրամասում։
Հնդկական ժողովրդական ապստամբություն
Պարտիզանական շարժում
Ապստամբներն անցան պարտիզանական պատերազմի, որի ընթացքում ռազմական հմուտ գործողություններով աչքի ընկան ապստամբության շատ ղեկավարներ՝ Ահմեդ-շահը, Մաուլավին, Լակշմի-Բաին, և ուրիշներ։ 1858 թվականի նոյեմբերի 1-ին հրապարակվեց Վիկտորյա թագուհու մանիֆեստը ապստամբությանը մասնակցած ֆեոդալներին ներելու վերաբերյալ, որի հետևանքով ֆեոդալական վերնախավը հեռացավ ապըստամբությունից։ Մինչև 1859 թվականի ապրիլը գաղութարարները ճնշեցին պարտիզանական շարժումները։ Անգլիացիները դաժան հաշվեհարդար տեսան պարտված ապստամբների հետ։
Պարտության պատճառներ
Ապստամբության պարտության հիմնական պատճառներն էին՝ անգլիացիների ռազմական գերազանցությունը, ապստամբ ֆեոդալների ու գյուղացիների հեաապնդած տարբեր նպատակները, իսկ Հնդկաստանի ժողովուրդների տարանջատվածությունը օգնեց գաղութարարներին մեկուսացնել ապստամբության հիմնական օջախը և դրա մարման վրա կենտրենացնել Փենջաբի, Բենգալիայի և Դեկանի ողջ ուժերը։
Վայսենհորն
Ենթարկվում է Շվաբիա վարչական շրջանին։ Մտնում է Նոյ Ուլմ շրջանի կազմի մեջ։ Բնակչությունը կազմում է 13 252 մարդ 2010 թվականի դեկտեմբերի 31-ի տվյալներով ։ Տարածքը 53,69 կմ² է։ Պաշտոնական կոդն է՝ 09 7 75 164։
Հնդկական ժողովրդական ապստամբություն
Հետևանքներ
Անգլիացիները հարկադրված էին փոխել իրենց քաղաքականությունը Հնդկաստանում։ Դեռևս 1858 թվականի օգոստոսի 2-ին բրիտանական Պարլամենտը որոշում կայացրեց վերացնել Բրիտանական Օստ-Հնդկական ընկերությունը։ Մի շարք օրենքներով ամրապընդվեցին հնդիկ իշխանների և կալվածատերերի հողատիրական իրավունքները։ Գյուղացիների դժգոհությունը հաշվի առնելով՝ հրապարակվեցին օրենքներ վարձակալության վերաբերյալ, որոնք որոշ չափով սահմանափակեցին զամինդարիների (հողատերերի) կամայականությունը։
Վայսենհորն
Քաղաքը բաժանվում է 10 քաղաքային շրջանների։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Հնդկական ժողովրդական ապստամբություն
Ծանոթագրություններ
Կատեգորիա:Հնդկաստանի պատմություն
Պոլիկաստրոն
Պոլիկաստրոն (Πολύκαστρον ), փոքր քաղաք Հունաստանում։ Գտնվում է ծովի մակարդակից 60 մետր բարձրության վրա, Աքսոս (Վարդար) գետի ձախ ափին, Աթենքից 349 կիլոմետր դեպի հյուսիս-արևմուտք և Սալոնիկից 51 կիլոմետր դեպի հյուսիս-արևմուտք։ Պեոնիա համայնքի վարչական կենտրոնը, Կիլկիս ծայրամասային միավորումում՝ Կենտրոնակն Մակեդոնիա պերիֆերիայում ։ Բնակչությունը 7064 է՝ ըստ 2011 թվականի հաշվառման ։ Կիլկիսում այն երկրորդ ամենամեծ քաղաքն է։
Պոլիկաստրոնից դեպի արևելք անցնում է եվրոպական E75 երթուղու մաս համարվող 1 ավտոպողոտան։ Քաղաքով անցնում է ազգային 1 ճանապարհը։
Պոլիկաստրոնի միություն
Պոլիկաստրոնի համայնքային միության կազմի մեջ մտնում են երեք բնակավայրեր։ Բնակչությունը 7065 բնակիչ է՝ ըստ 2011 թվականի հաշվառման ։ Տարածքը 45,775 քառակուսի կիլոմետր ։
Ծանոթագրություններ
Կատեգորիա:Հունաստանի քաղաքներ
Էգազ Նորջուղայեցի
Էգազ Նորջուղայեցի (էգազ Ղուլ, ), հայ գուսան, հայ նորգուսանական արվեստի սկզբնավորողներից, Նորջուղայական գուսանական դպրոցի հիմնադիր (Արզունի Նորջուղայեցու հետ)։
Էգազ Նորջուղայեցուց մեզ է հասել ութ խաղ («Կշտիս նստել աս», «Ջաֆետ քաշել ամ», «Չկա դարդ իմացող», «Մեղա» և այլն)։ Ստեղծագործել է հիմնականում Նոր Ջուղայի բարբառով։
Նրա դավթարը հայտնաբերված չէ, սակայն 1823-ից սկսած հանդեսներում և բանասիրական աշխատություններում հրատարակվել են նրա հատուկենտ երգերը և կենսագրական տեղեկություններ։
Գրականագետ-արվեստաբան Ա․ Երեմյանը «Պարսկահայ աշուղներ» (1930) գրքում զետեղել է աշուղի բանավոր փոխանցմամբ պահպանված 6 երգի տեքստերը։ Գրականագետ Հ․ Սահակյանը «Հայ աշուղներ» (1961) գրքում ամփոփել է Ղուլ էգազի մասին տեղեկություններն ու մատենագրությունը և վերահրատարակել նրա երգերը՝ ավելացնելով իր հայտնաբերած (Երևանի Մեսրոպ Մաշտոցի անվան Մատենադարանի N 5954 ձեռագրում) երեք ու Գ․ Թարվերդյանի հայտնաբերած մեկ երգը։ Ղուլ էգազի երգերի մեղեդիները մեզ չեն հասել։
Ծանոթագրություններ
Կատեգորիա:Իրանահայ երաժիշտներ Կատեգորիա:Հայ աշուղներ
Նախիջևանի Ինքնավար Հանրապետության բանկային համակարգ
Նախիջևանի Ինքնավար Հանրապետության բանկային համակարգը հանդիսանում է Ադրբեջանի Հանրապետության կազմում գտնվող Նախիջևանի Ինքնավար Հանրապետության տնտեսության առանցքային սպասարկման ոլորտը։ Բանկային համակարգը վերահսկվում և կարգավորվում է Ադրբեջանի Հանրապետության կենտրոնական բանկի կողմից։ Վերջինս համակարգում է վարկային կազմակերպությունների գործունեությունը ինքնավար հանրապետության տարածքում, ապահովում է էմիսիան, կանխիկ դրամի շրջանառությունը, սպասարկում է գանձապետարանը, իրականացնում է բյուջեի կանխիկ կատարումը ։
Բանկային
Նախիջևանի Ինքնավար Հանրապետության բանկային համակարգը բաղկացած է բանկից, բանկերի մասնաճյուղերից, բաժանմունքներից ու ներկայացուցչություններից, ինչպես նաև վարկային կազմակերպություններից։ 2017 թվականի դրությամբ ինքնավար հանրապետության տարածքում գործում է 1 բանկ, 6 այլ բանկերի մասնաճյուղեր, բաժանմունքներ և ներկայացուցչություններ, 3 վարկային կազմակերպություններ ։
Բանկեր
Ինքնավար հանրապետությունում ֆինանսաբանկային գործունեություն իրականացնող «Կապիտալ բանկ» բաց բաժնետիրական ընկերությունը միակն է, որը Նախիջևանի բոլոր շրջաններում մասնաճյուղեր ունի։ Բացի այդ, Նախիջևանի Ինքնավար Հանրապետությունում ֆիզիկական և Իրավաբանական անձանց տարբեր տեսակի ֆինանսաբանկային ծառայություններ են մատուցում Ադրբեջանի միջազգային բանկի գլխավոր վարչության, «Ռաբիտ բանկ» ԲԲԸ-ի, «Բանկ օֆ Ադրբեջան» ԲԲԸ-ի և «Խալք բանկ» ԲԲԸ-ի նախիջևանյան մասնաճյուղերը ։
2008 թվականից Ինքնավար Հանրապետությունում սկսեց գործել «Նախիջևան-բանկ» ԲԲԸ-ն, որը Նախիջևանում մատուցում է բոլոր տեսակի բանկային ծառայություններ ։
Վարկային կազմակերպություններ
Նախիջևանի Ինքնավար Հանրապետությունում ֆինանսաբանկային գործունեություն են իրակիանացնում նաև «Նախիջևան-կրեդիտ» փակ բաժնետիրական ընկերությունը և «Ագրարկրեդիտ» վարկային կազմակերպության նախիջևանյան մասնաճյուղը։ Այս ընկերությունները վարկեր են տրամադրում ագրարային ոլորտի և փոքր բիզնեսի զարգացման համար ։
Հիպոթեքային գործարքների իրականացման նպատակով Ինքնավար հանրապետությունում գործում է Ադրբեջանի Հանրապետության Հիպոթեքային Ֆոնդի նախիջևանյան մասնաճյուղը ։
Ծանոթագրություններ
Կատեգորիա:Նախիջևանի Ինքնավար Հանրապետության տնտեսություն
Օսմանցիների ներխուժումն Իտալիա (1480-1481)
Օսմանցիների ներխուժումն Իտալիա տեղի է ունեցել Մեհմեդ II սուլթանի նախաձեռնությամբ և Գեդիկ Ահմեդ-փաշայի հրամանատարությամբ 1480-1481 թվականներին։ Օսմանյան կայսրությունը արևելքից իսլամադավան թուրքմենական ցեղերի Բալկաններում և Անատոլիայում հաստատվելուց հետո հզորացավ, իսկ Վենետիկի հանրապետության հետ կնքած Միջերկրական ծովում իր ձեռքերն ազատող պայմանագրով օսմանցիները իրենցից սկսեցին ներկայացնել աննախադեպ վտանգ միջերկրածովյան ավազանի և եվրոպական երկրների համար։ 1480 թվականին թուրքերը պաշարեցին Հռոդոսը ինչը վստահության նոր թափ ներշնչեց վերջիններիս։
Գրականություն
Կատեգորիա:1480 Եվրոպայում Կատեգորիա:Նեապոլի թագավորության ճակատամարտեր Կատեգորիա:Օսմանյան կայսրության ճակատամարտեր Կատեգորիա:Հունգարիայի թագավորության ճակատաարտեր Կատեգորիա:Իտալիայի պատմություն Կատեգորիա:Օսմանյան կայսրության պաշարումներ
Սվետիցա (Գորոդիշնայի վտակ)
Սվետիցա (Светица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Գորոդիշնա գետի աջ ափում՝ 31 կմ հեռավորության վրա։ Գետի երկարությունը 41 կմ է։ Ակունքը գտնվում է Հարավային մասում Չիստոյի Ճահիճներում, 18 կմ հյուսիս-արևելքում Նյուկսենիցա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վերա Պավլովա
Վերա Պավլովա (Ве́ра Анато́льевна Па́влова, աղջկական ազգանունը՝ Դեսյատովա, ), ռուս բանաստեղծուհի։
Ծնվել է 1963 թվականին։ Ավարտել է Գնեսինների անվան երաժշտական ակադեմիայի երաժշտության պատմության բաժինը։ Աշխատել է Շալյապինի տուն-թանգարանում որպես զբոսաշրջավար, հրատարակել երաժշտագիտական էսսեներ, 10 տարի երգել է եկեղեցական երգչախմբում։
Բանաստեղծություններ սկսել է գրել 20 տարեկանում, դստեր ծննդից հետո։ Նա ճանաչման է արժանացել «Սեգոդնյա» թերթում հրապարակված 72 բանաստեղծությունների շարքով։
Ապրում է Մոսկվայում ։
Ծանոթագրություններ
Կատեգորիա:Ռուս բանաստեղծուհիներ Կատեգորիա:Ռուս կին գրողներ Կատեգորիա:20-րդ դարի ռուս բանաստեղծներ Կատեգորիա:20-րդ դարի կին գրողներ Կատեգորիա:Ռուս բանաստեղծներ Կատեգորիա:Բանաստեղծներ այբբենական կարգով
Կարեն Գրիգորյան (նկարիչ)
Կարեն Արտոյի Գրիգորյան, հայ բեմանկարիչ, գեղանկարիչ։ Հայաստանի վաստակավոր նկարիչ (2007)։
Կենսագրություն
Կարեն Գրիգորյանը ծնվել է Երևանում։ 1977 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1983 թվականին՝ Երևանի գեղարվեստա-թատերական ինստիտուտի գեղարվեստի բաժինը։ 1987 թվականից Հայաստանի նկարիչների միության անդամ է։
Որպես թատերական նկարիչ «Մոխրոտը» ներկայացմամբ հանդես է եկել Երևանի Փոսի թատրոնում։ 1989 թվականից Երևանի Հրաչյա Ղափլանյանի անվան պետական դրամատիկական թատրոնի գլխավոր նկարիչն է, որտեղ, ինչպես նաև Երևանի մի շարք այլ թատրոններում ձևավորել է տարբեր ներկայացումներ։ Ձևավորել է նաև Դուդուկի հրապարակային թատերականացված փառատոնը և «Խոր Վիրապ» ներկայացումը՝ նվիրված Հայաստանում Քրիստոնեության ընդունման 1700-ամյակին ։
Ծանոթագրություններ
Կատեգորիա:Հայ նկարիչներ Կատեգորիա:Հայ բեմանկարիչներ Կատեգորիա:ՀՀ վաստակավոր նկարիչներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀՀ պետական մրցանակի դափնեկիրներ Կատեգորիա:Հայ գեղանկարիչներ
Բուլղարական սփյուռք
Բուլղարական սփյուռք (Български емигрантски общности), Բուլղարիայի Հանրապետության սահմաններից դուրս ապրող բուլղարացիների ստեղծած համայնքների ընդհանուր անվանումը։
Ըստ 2011 թվականի մարդահամարի տվյալների՝ Բուլղարիայի սահմաններից դուրս ապրում է ավելի քան 2 միլիոն բուլղարացի։ Բուլղարացիների շրջանում արտագաղթի ցուցանիշը կտրուկ աճել է 1989 թվականին՝ Կենտրոնական և Արևելյան Եվրոպայի երկրներում կոմունիստական կարգերի փլուզումից հետո։ Այս շրջանում ավելի քան մեկ միլիոն բուլղարացիներ լքել են երկիրը՝ արտագնա աշխատանքի մեկնելով։ Մեծ մասամբ նրանք փորձում էին ապաստան գտնել Ամերիկայի Միացյալ Նահանգներում՝ կանաչ քարտի միջոցով։
Բացի Միացյալ Նահանգներից, մեծ թվով բուլարացիներ հաստատվեցին նաև Հյուսիսային Ամերիկայի մյուս գերտերությունում՝ Կանադայում։ Մյուսները տարածվեցին ամբողջ Եվրոպական Միությունում։ Առաջին բուլղարական համայնքները ստեղծվեցին այնպիսի երկրներում, ինչպիսիք էին Հունաստանն ու Իսպանիան։ Արտագաղթը կանգ առավ այն բանից հետո, երբ 2007 թվականին Բուլղարիան դարձավ Եվրամիության անդամ պետություն։ Մեծ թվով բուլղարացիներ վերադարձան հայրենիք։
1990-ականներին բուլղարացիների մեծ ներհոսքը դեպի ԵՄ և Հյուսիսային Ամերիկա կապված էր մեծ մասամբ նաև կրթության հետ։ Հետագայում բուլղարական խոշոր համայնքներ ստեղծվեցին նաև Եվրոպայի այլ երկրներում՝ Գերմանիայում, Մեծ Բրիտանիայում, Ֆրանսիայում, Ավստրիայում, Բելգիայում և Կիպրոսում։ Բացի Եվրոպայից բուլղարացիները հաստատվել են նաև Ավստրալիայում, Նոր Զելանդիայում, Հարավային Ամերիկայում (հատկապես Բրազիլիայում և Արգենտինայում), Թուրքիայում, Հարավաֆրիկյան Հանրապետությունում և անգամ Արաբական Միացյալ Էմիրություններում։
Ծանոթագրություններ
Կատեգորիա:Բուլղարական սփյուռք
Ջորի
Ջորի (mūlus), էշի և զամբիկի խաչասերման արդյունք։ «Ջորի» տերմինը ի սկզբանե կիրառվել է որպես երկու տարբեր տեսակի ցանկացած կենդանիների սերունդ, որն այժմ կոչվում է «հիբրիդ»։
Ըստ արտաքին տեսքի՝ ջորին ձիու և էշի միջև միջին մի բան է. մեծությամբ գրեթե հավասար է ձիուն և նրան նման է մարմնի կառուցվածքով, սակայն տարբերվում է գլխի, ազդրերի, սմբակների ձևով, ականջների երկարությամբ և պոչի վրայի կարճ մազերով։ Բրդի գույնով նման է մորը, իսկ ձայնով՝ հորը (ավանակ)։ Ջորու առավելությունը կայանում է նրա դիմացկունության և ուժի մեջ։
Ջորուն անհրաժեշտ է տարբերել հովատակի և էգ էշի սերնդից, որը նույնպես կոչվում է ջորի։ Ջորիները մասնակցում են ձիարշավների։ Նրանց հեշտ է պահելը և նրանք, ընդհանրապես, ավելի խոշոր են, քան հովատակի և էգ էշի հիբրիդը։ Արու ջորիները և հովատակի և էգ էշի հիբրիդները անպտուղ են, ինչպես էգերի մեծամասնությունը (հայտնի են մի քան դեպքեր, երբ էգ ջորու և հովատակի կամ էշի զուգավորումից ստացվել է ծնաճ)։ Դա տեղի է ունենում քրոմոսոմի թվաքանակի տարբերության պատճառով. ձիերն ունեն 64 քրոմոսոմ, իսկ էշերը՝ 62: Ջորու մաշկի հիմնական գույնը որոշվում է զամբիկի գույնով։
Ցուցաբերում են ավելի երկար կյանքի տևողություն, քան ձիերը (ապրում են մինչև 40 տարի), անասնակերի և խնամքի նկատմամբ ոչ պահանջկոտություն, քիչ են տրամադիր հիվանդությունների։ Աշխատունակությամբ տարբերում են 2 տեսակի ջորի՝ բեռնատար և լծկան։ Բեռնատար ջորու հետնաբաշի բարձրությունը 110-140 սմ է, լծկաններինը՝ մինչև 160 սմ։ Բեռնատար ջորին կշռում է 300-400 կգ, իսկ լծկանը՝ 400-600 կգ։ Ուժային քաշը, կախված աշխատանքի բնույթից և անհատական առանձնահատկություններից, կազմում է իրենց մարմնի զանգվածի 18-20 %-ը։ Որպես կանոն՝ բոլոր արու ջորիներին կրտում են 1,5-2 տարեկան հասակում։ Աշխատանքին սովորեցնում են 2 տարեկանից, լրիվ բեռնվածությամբ սկսում են աշխատել 4 տարեկանից։ Ջորաբուծության մեջ հասուն և երիտասարդ կենդանիներին պահելու մեթոդները նույնն են, ինչ ձիաբուծության մեջ։
Ջորի են պահում Ասիայի, Աֆրիկայի, Եվրոպայի արևելքի, Հյուսիսային և Հարավային Ամերիկայի երկրներում։ Ամբողջ աշխարհում ջորու գլխաքանակը 1960-1965 թվականներին կազմում էր 13,8 մլն գլուխ, 1971-ին՝ 14,7 մլն։ ԽՍՀՄ-ում ջորի էին պահում Հարավային Կովկասում և Միջին Ասիայում։ 1941 թվականի հունվարի 1-ի դրությամբ ԽՍՀՄ-ում կար 6,3 հազար գլուխ ջորի, 1965-ին՝ 3,4 հազար, 1971-ին 3,2 հազար։
Another Love (երգ, Թոմ Օդել)
Տեսահոլովակը
Երգի տեսահոլովակը Յութուբում առաջին անգամ հրապարակվել է 2012 թվականի նոյեմբերի 5–ին, չորս րոպե ութ վայրկյան տևողությամբ ։ Տեսահոլովակում նկարահանվել է դերասանուհի և մոդել Հանակո Ֆութմանը։ Պատկերում Օդելը նստած է բազկաթոռին տեսախցիկի դիմաց, իսկ Ֆութմանը փորձում է գրավել նրա ուշադրությունը։ Վերջում ըստ երևույթին Ֆութմանը հեռանում է Օդելից։
Ծանոթագրություններ
Կատեգորիա:Բրիտանական երգեր Կատեգորիա:2012 երգեր
Simplenote
Simplenote-ը ունի հասանելի և պարզ API։ macOS-ի ծրագիր Notational Velocity և Windows-ի ResophNotes, ունեն հնրարավորություն համաժամեցվել Simplenote-ի հետ ։
Պատմություն
Simplenote-ի օրիգինալ տարբերակը մշակվել և ծրագրվել է Simperium-ի կողմից 2008 թվականին ։
Simplenote Premium-ը ներկայացվեց 2009 թվականի նոյեմբերի 23-ին ։ Այս տարբերակում հանվեցին գովազդները և ավելացավ համաժամեցման հնարավորություն Dropbox-ի հետ ։
Automattic-ը ձեռք բերեց Simperium և Simplenote-ը 2013 թվականի հունվարի 24-ին ; Նույն թվականի սեպտեմբերին Automattic-ը ներկայացրեց Android օպերացիոն համակարգի համար նախատեսված տարբերակը, դրանից հետո Simplenoteը դադրեցրեց պրեմիում ծառյությունը՝ հանվեց գովազները բոլոր օգտատերերի համար ։
2016 թվականի մայիսին թողարկվեց ծրագրի տարբերակը Linux-ի համար։
2016 թվականի օգոստոին Automattic բացեց macOS, iOS և Android տարբերակների ներքին կոդերը ։
Ծանոթագրություններ
Կատեգորիա:IOS-ի ծրագրային ապահովում Կատեգորիա:Անդրոիդի ծրագրային ապահովում Կատեգորիա:Լինուքս
Գուրգեն Էդիլյան
Գուրգեն Մեսրոպի Էդիլյան, հայ անվանի հոգեբան, մանկավարժ, հասարակական գործիչ։
Կենսագրություն
Էդիլյանը սովորել է Քարավանսարայի ծխական, իսկ 1896–1898 թվականներին Թիֆլիսի Ներսիսյան դպրոցներում։ Ապա 1898– 1903 թվականներին սովորել է Էջմիածնի Գևորգյան ճեմարանի լսարանական բաժնում։ 1904 թվականին մեկնել է արտասահման, սովորել Ենայի (Գերմանիա), Լայպցիգի (Գերմանիա) և Բեռնի (Շվեյցարիա) համալսարաններում։ Այնտեղ մուտք է գործեղ տեղի գիտական միջավայր՝ ծանոթանալով Վիլհելմ Վունդտի, Հերման Էբինգաուզի, Շռնստ Մյոյմանի հետ ։ 1909 թվականին փիլիսոփայական գիտությունների դոկտորի աստիճան է ստացել՝ պաշտպանելով «Ցիլլերի ֆորմալ աստիճանների քննադատություն» թեմայով աշխատությունը, որը 1912 թվականին հայերեն տպագրվել է Էջմիածնում։ Ուսումն ավարտելուց հետո Էդիլյանը վերադառնում է Հայաստան։
Մասնագիտական գործունեություն
1909 թվականին Էդիլյանը վերադառնում է հայրենիք և շուրջ 30 տարի զբաղվում մանկավարժական գործունեությամբ։ Նա մանկավարժական աշխատանք է կատարել Էջմիածնի Գևորգյան ճեմարանում։ 1909– 1914 թվականներին Գևորգյան ճեմարանի դասարանական բաժնում դասավանդում է տարբեր առարկաներ (հոգեբանություն, մանկավարժության տեսություն և պատմություն, փիլիսոփայություն, հայոց լեզվի դասավանդման մեթոդիկա, գերմաներեն), իսկ լսարանական բաժնում փիլիսոփայություն, մանկավարժություն, հոգեբանություն. ղեկավարում մանկավարժական գործնական պարապմունքները։
1914– 1919 թվականներին աշխատել է Ներսիսյան դպրոցում։ 1916 թվականից՝ պատերազմական ծանր տարիներին, եղել է Կովկասի գաղթականական որբանոցների տեսուչ, կազմակերպել անապաստան երեխաների կրթության և դաստիարակության գործը։ 1918 թվականին Հայաստանի Հանրապետության հռչակումից հետո ստանձնել է հանրապետության տարրական դպրոցների տեսուչի պարտականությունները։ Հանդիսացել է Երևանի պետական համալսարանի հիմնադիրներից, համալսարանի մանկավարժության ու հոգեբանության առաջին դասախոսը։
Երկրորդ հանրապեպության առաջին տարիներին ղեկավարել է Գյումրիի ամերիկյան որբանոցները։
1921 թվականին էդիլյանը հրավիրվում է համալսարան և նշանակվում մանկավարժական ֆակուլտետի դեկան։ Հաջորդ տարի ֆակուլտետը փակելու մասին որոշում է կայացվում։ 1922– 1925 թվականներին աշխատում է Ամերկոմի դպրոցների վերատեսչի պաշտոնում։ 1928– 1933 թվականներին կրկին աշխատում է պետական համալսարանում, դասավանդում հոգեբանություն, մայրենի լեզվի մեթոդիկա։ 1934 թվականին հրավիրվում է նոր կազմակերպված Խաչատուր Աբովյանի անվան հայկական մանկավարժական ինստիտուտ՝ որպես հոգեբանության և մանկավարժության դասախոս։ Նույն թվականին ստանում է պրոֆեսորի կոչում։
1934–1937 թվականներին զուգահեռ աշխատել է նաև Մոսկվայի պետական Մորիս Տորեզի անվան մանկավարժական ինստիտուտի էքսպերիմենտալ ֆոնետիկայի և հոգեբանության լաբորատորիայում ։
Առաջին մանկավարժ հոգեբանն էր, ով Հայաստանում դրեց հոգեբանական գիտական մտքի էքսպերիմենտալ (փորձառական) ուսումնասիրությունների հիմքերը, կազմակերպեց հոգեբանության կաբինետ ու գիտական լաբորատորիա և զբաղվեց հոգեկանի ուսումնասիրմամբ ու մեկնաբանմամբ ։
Բռնաճնշում և մահ
1937 թվականին դառնում է բռնաճնշումների զոհ և աքսորվում։
Իր նախկին ուսանող Ռուբեն Զարյանը հիշում է, որ վերջին դասախոսությունից հետո Էդիլյանը ասել է․ «Երբ կհանդիպենք՝ չգիտեմ։ Կհանդիպենք արդյոք՝ չգիտեմ։ Եթե չհանդիպենք՝ ոչինչ… Առողջ եղե՛ք» ։
1942 թ. հունվարի 18–ին մահանում է աքսորավայրում՝ մերձբայկալյան Տայշետ բնակավայրի մոտ։ Ըստ 1985 թվականին կենսագրական հրապարակման մեջ նշվում է, որ Էդիլյանը մահացել է Օմսկ քաղաքում։ Մահվան պատճառների մասին ոչինչ չի նշվում։
Հիշողություններ
Ռուբեն Զարյանը նշում է, որ Էդիլյանը թողնում էր գերմանացի պրոֆեսորի տպավորություն՝ խիստ դեմքի արտահայտություն, խոստ պահվածք։ Խոսքը կազմում էր հստակ ու դիպուկ։ Նա ժամանակ գալիս էր դասախոսություններին՝ միշտ կոկիկ հագնված։ Դասերը հաճախ ընդհատում էր՝ պատմելով ամեն ինչի մասին՝ կյանքի, գրականության, մշակույթի ու ապագայի ։
Անվանի ռուս հոգեբան Վլադիմիր Արտյոմովը գրում է, որ ի դեմս Գուրգեն Էդիլյանի Մոսկվայի համալսարանի գիտահետազոտական լաբորատորիան համալրվել է հոգեբանական, ֆիզիոլոգիական և փիլիսոփական էրուդիցիայով լի մի գիտնականով։ Էդիլյանը հոգեբանական փորձերի վարպետ էր, ով իր ողջ էներգիան նվիրել է խորհրդային հոգեբանության զարգացմանը ։
Ծանոթագրություններ
Կատեգորիա:Հայ մանկավարժներ Կատեգորիա:Հայ հոգեբաններ Կատեգորիա:Հայ հասարակական գործիչներ Կատեգորիա:Հայ պրոֆեսորներ Կատեգորիա:Ստալինյան բռնաճնշումների զոհեր Հայաստանում
Ավստրիական ժողովրդական կուսակցություն
Ավստրիական ժողովրդական կուսակցություն (Österreichische Volkspartei (ÖVP)), քրիստոնեա-դեմոկրատական, պահպանողական ավստրիական քաղաքական կուսակցություն    ։
Հիմնադրվել է 1945 թվականին և այդ ժամանակից ի վեր հանդիսանում է Ավստրիայի քաղաքական կյանքի հիմնական դերակատարներից մեկը։ Իր գաղափարախոսությամբ և ընտրազանգվածի ժողովրդագրական բնութագրով Գերմանիայի քրիստոնեա-դեմոկրատական դաշինք կուսակցության համանման ուժն է։
Ավստրիական ժողովրդական կուսակցությունը հաղթել է 2017 թվականի ընտրություններում` ունենալով ամենամեծ թվով տեղերը։ Եթե նրան հաջողվի գլխավորել հաջորդ կառավարությունը, ապա նրա նախագահ Սեբաստիան Կուրզն Ավստրիայի պատմության մեջ կդառնա ամենաերիտասարդ կանցլերը ։
Ընտրազանգված
Հեղինակություն է վայելում հիմնականում ծառայողների (այդ թվում` քաղծառայողների մեծ մասի), խոշոր ձեռնարկատերերի և ֆերմերների շրջանում։
Ավստրիայի արդյունաբերության ոլորտի աշխատողները հիմնականում սատարում են Ավստրիայի սոցիալ-դեմոկրատական կուսակցությանը և Ազատության կուսակցությանը։ Ընդհանուր առմամբ, Ավստրիական ժողովրդական կուսակցության (ԱԺԿ) ընտրազանգվածը կազմում են համեմատաբար կրթված և ապահով մարդիկ։ Կուսակցությունը հեղինակություն է վայելում նաև երիտասարդ ընտրողների շրջանում։
Պատմություն
Ավստրիական ժողովրդական կուսակցությունը համարվում է Քրիստոնեա-դեմոկրատական կուսակցության ժառանգորդը, որը հիմնադրվել է 1893 թվականին։ Լինելով այդ կուսակցության ժառանգորդը` այն գաղափարախոսական տեսանկյունից նման է Գերմանիայի Քրիստոնեա-դեմոկրատական կուսակցությանը, քանի որ նրանք երկուսն էլ գործել են որպես աջ կենտրոնական քաղաքական ուժեր ։
Իր ներկայիս տեսքով այն ստեղծվել է Ավստրիայի ինքնուրույնության վերականգնումից անմիջապես հետո` 1945 թվականին։ Այդ ժամանակից ի վեր այն միշտ ներկայացված է եղել Ավստրիայի խորհրդարանի երկու պալատներում էլ։ Տեղերի քանակով կուսակցությունը խորհրդարանում միշտ եղել է առաջինը կամ երկրորդը, այդ պատճառով էլ գլխավորել է Ավստրիայի ֆեդերալ կաբինետների մեծամասնությունը կամ առնվազն համագործակիցն է եղել։
Տարածքների առումով կուսակցությունը մշտապես վերահսկել է խոր հավատով գյուղական բնակչությանը, որը կենտրոնացած է Ստորին Ավստրիայում, Վերին Ավստրիայում, Զալցբուրգում, Շտիրիայում, Տիրոլում և Ֆորարլբերգում։ Իրականում կուսակցությունը կարող էր ամբողջությամբ գերիշխել Ավստրիայի քաղաքական կյանքում, եթե համեմատաբար խիտ բնակեցված Վիեննայի շրջանը չաջակցեր Ավստրիայի սոցիալ-դեոկրատական կուսակցությանը։
1999 թվականի խորհրդարանական ընտրություններից հետո 2000 թվականին ձևավորվում է կոալիցիոն կառավարություն` աջ պոպուլիստ Յորգա Հայդերի գլխավորած Ավստրիական ազատության կուսակցության հետ։ Այդ որոշումը Եվրոպայում բուռն քննարկումների ալիք է բարձրացնում, և Եվրամիության երկրները նույնիսկ մի քանի ամիս շարունակ դիվանագիտական սանկցիաներ են կիրառում Ավստրիայի ֆեդերալ կառավարության նկատմամբ։
Խորհրդարանական հաջորդ ընտրություններում, որ կայացել է 2002 թվականի նոյեմբերին, կուսակցությունը ֆեդերալ կանցլեր Վոլֆգանգ Շյուսելի ղեկավարությամբ հասել է լիակատար հաղթանակի` հավաքելով ձայների 42.27 %-ը։ Ավստրիական ազատության կուսակցության ղեկավար Յորգա Հայդերը, ով 1999 թվականին ստացել էր ավելի շատ ձայն, քան Ավստրիական ժողովրդական կուսակցությունը, այս անգամ ստացել էր ձայների 10.16 %-ը միայն։ Ամեն դեպքում, կոալիցիան պահպանվել է։ 2005 թվականի ապրիլին Յորգ Հայերը և կուսակցության հայտնի գործիչները լքել են կուսակցությունը` ստեղծելով նոր կուսակցություն` «Միավորում Ավստրիայի ապագայի համար»։ Այս նոր կուսակցությունը Ավստրիայի կոալիցիոն կուսակցությունում դարձել է նրանց կրտսեր գործընկերը` փոխարինելով Ավստրիական ազատության կուսակցությանը։
Կազմակերպություններ
ԱԺԿ-ն բաղկացած է նահանգային կուսակցություններից (landespartei), դրանք իրենց հերթին` շրջանային հատվածներից (bezirkspartei), իսկ շրջանային հատվածներն էլ` տեղական բաժանմունքներից (ortspartei):
Կուսակցության բարձրագույն մարմինը ֆեդերալ համագումարն է (bundesparteitag), ֆեդերալ համագումարների միջակայքում` ֆեդերալ կոմիտեն (bundesparteiausschuss), ֆեդերալ կոմիտեների միջև բարձրագույն մարմինը ֆեդերալ կառավարումն է (bundesparteivorstand), գործադիր մարմինը` ֆեդերալ պրեզեդիումն է (bundesparteipräsidium), պաշտոնատար բարձրագույն դեմքը ֆեդերալ նախագահն է (bundesparteiobmann): Պաշտոնատար այլ անձինք են ֆեդերալ նախագահի տեղակալները (stellvertreter des bundesparteiobmannes), ֆեդերալ ֆինանսային խորհրդատուն (bundesfinanzreferent), ֆեդերալ տնօրենը (bundesparteigeschäftsführer): Բարձրագույն վերահսկող մարմինը ֆեդերալ կուսակցական դատարանն է (bundesparteigericht), բարձրագույն ռևիզիոն մարմինը` ֆեդերալ կուսակցական վերահսկող կոմիտեն (bundesparteikontrollausschuss):
Նահանգային կաւոսակցություններ
Նահանգային կուսակցությունները համապատասխանում են նահանգներին։
Նահանգային կուսակցության բարձրագույն մարմինը նահանգային համագումարն է (landesparteitag), նահանգային համագումարների միջակայքում` նահանգային խորհուրդը (landesparteirat), նահանգային խորհուրդների միջև` նահանգային կառավարումը (landesparteivorstand): Նահանգային կուսակցության օրենսդիր մարմինը նահանգային պրեզիդիումն է (landesparteipräsidium),բարձրագույն ղեկավար անձը` նահանգային նախագահը (landesparteiobmann): Պաշտոնատար այլ անձինք են նահանգային նախագահի տեղակալները (stellvertreter des landesparteiobmannes), նահանգային ֆինանսական խորհրդատուն (landesfinanzreferent), նահանգային տնօրենը (landesparteigeschäftsführer): Նահանգային կուսակցության վերահսկող մարմինը նահանգային կուսակցական դատարաննն է (landesparteigericht), նահանգային կուսակցության ռևիզիոն մարմինը` նահանգային կուսակցության վերահսկող կոմիտեն (landesparteikontrollausschuss):
Շրջանային կուսակցություններ
Շրջանային կուսակցությունները համապատասխանում են շրջաներին, կարգավիճակ ունեցող քաղաքներին և Վիեննայի քաղաքային շրջաններին։
Շրջանային կուսակցության բարձրագույն մարմինը շրջանային համագումարն է (bezirksparteitag), շրջանային համագումարների միջակայքում` շրջանային խորհուրդը (bezirksparteirat), շրջանային խորհուրդների միջև` շրջանային ղեկավարումը (bezirksparteivorstand): Շրջանային կուսակցության գործադիր մարմինը շրջանային պրեզեդիումն է (bezirksparteipräsidium), բարձրագույն պաշտոնատար անձը` շրջանային նախագահը (bezirksparteiobmann), շրջանային նախագահի տեղակալները (stellvertreter des bezirksparteiobmannes), շրջանային ֆինանսական խորհրդատուն (bezirksfinanzreferent): Շրջանային կուսակցության վերահսկող բարձրագույն մարմինը շրջանային կուսակցական դատարանն է (bezirksparteigericht), ռևիզիոն մարմինը` շրջանային կուսակցական վերահսկող կոմիտեն (bezirksparteikontrollausschuss):
Տեղական կուսակցություններ
Տեղական կուսակցությունները համապատասխանում են քաղաքներին, քաղաքային օկրուգներին, համայնքներին և Վիեննայի մասերին։
Տեղական կուսակցության բարձրագույն մարմինը տեղական ընդհանուր հավաքն է (ortsparteitag), տեղական ընդհանուր հավաքների միջև` տեղական կառավարումը (ortsparteivorstand): Տեղական կուսակցության գործադիր մարմինը տեղական պրեզիդիումն է (ortsparteipräsidium), բարձրագույն պաշտոնատար անձը` տեղական նախագահը (ortsparteiobmann): Պաշտոնատար այլ անձինք են տեղի նախագահի տեղակալները (stellvertreter des ortsparteiobmannes), տեղական ֆինանսական խորհրդատուն (ortsfinanzreferent):
Շարժումներ ու միություններ
Շարժման կամ միավորման բարձրագույն մարմինը ֆեդերալ համագումարն է (bundestag), ֆեդերալ համագումարների միջակայքում` ֆեդերալ համաժողովը (bundeskonferenz), ֆեդերալ համաժողովների միջև` ֆեդերալ կառավարումը (bundesvorstand): Շարժման բարձրագույն գործադիր մարմինը ֆեդերալ ղեկավարությունն է (bundesleitung), պաշտոնատար բարձրագույն մարմինը` ֆեդերալ նախագահը (bundesobmann): Շարժման պաշտոնատար այլ անձինք են ֆեդերալ նախագահի տեղակալները (stellvertreter des bundesobmannes), ֆեդերալ ֆինանսական խորհրդատուն (bundesfinanzreferent), ֆեդերալ տնօրենը (bundesgeschäftsführer), ֆեդերալ ֆինանսային վերահսկողը (bundesfinanzprüfer): Բարձրագույն վերահսկիչ մարմինը ֆեդերալ արբիտրաժային դատարան է (bundesschiedsgericht):
Շարժումների ու միությունների նահանգային կազմակերպություններ
Նահանգային կազմակերպությունները համապատասխանում են նահանգներին։
Շարժումների ու միությունների շրջանային կազմակերպություններ
Շրջանային կուսակցությունները համապատասխանում են շրջաներին, կարգավիճակ ունեցող քաղաքներին։
Շարժումների ու միությունների շրջանային կազմակերպությունների բարձրագույն մարմինը շրջանային ընդհանուր հավաքն է կամ շրջանային համագումարը (bezirkstag), շրջանային հավաքների միջակայքում` շրջանային համաժողովը (bezirkskonferenz) ,շրջանային համաժողովների միջակայքում` շրջանային ղեկավարումը (bezirksvorstand): Շարժումների ու միությունների շրջանային կազմակերպությունների գործադիր մարմինը շրջանային ղեկավարությունն է (bezirksleitung), բարձրագույն պաշտոնատար անձը` շրջանային նախագահը (bezirksobmann): Շարժումների ու միությունների շրջանային կազմակերպությունների պաշտոնատար այլ անձինք են շրջանային նախագահների տեղակալները (stellvertreter des bezirksobmannes), շրջանային ֆինանսական խորհրդատուն (bezirksfinanzreferent), շրջանային ֆինանսական հսկիչը (bezirksfinanzprüfer):
Տեղական խմբեր
Տեղական կուսակցությունները համապատասխանում են քաղաքներին, քաղաքային օկրուգներին, համայնքներին կամ առանձին նահանգներում` առանձին գյուղերի։
Շարժումների ու միությունների տեղական կազմակերպությունների բարձրագույն մարմինը տեղական ընդհանուր հավաքն է (ortstag), տեղական ընդհանուր հավաքների միջակայքում` տեղական համաժողովները (ortskonferenz), տեղական համաժողովների միջև` տեղական խմբի ղեկավարումը (ortsvorstand): Շարժումների ու միությունների տեղական կազմակերպությունների գործադիր բարձրագույն մարմինը տեղական խմբի նախագահն է (ortsobmann): Պաշտոնատար այլ անձինք են տեղական նախագահի տեղակալները (stellvertreter des ortsobmannes), տեղական ֆինանսական խորհրդատուն (ortsfinanzreferent), տեղական ֆինանսական հսկիչը (ortsfinanzprüfer):
Շակիրայի սկավառակագրություն
Շակիրայի սկավառակագրություն, երկու Գրեմմի, 8 լատինական Գրեմմի մրցանակների դափնեկիր, լատինա ոճի լատինաամերիկյան լավագույն կատարողներից մեկի դկավառակագրությունը կազմված է 7 ստուդիական ալբոմներից, 4 հավաքածուներից և 4 համերգային ալբոմներից։ Շակիրան նաև թողարկել է 38 երաժշտական սինգլ, 3 EP և 43 տեսահոլովակ։
Շակիրայի առաջին` Magia ալբոմը ձայնագրվել է 1990 թվականին, երբ երգչուհին 13 տարեկան էր։ 1993 թվականին նա ձայնագրել է երկրորդ, ավելի հաջողված Peligro ալբոմը։
Երկրորդ իսպանալեզու ստուդիական Donde Estan Los Ladrones? ալբոմը թողարկվել է 1998 թվականի սեպտեմբերի 28-ին։ Այն ամերիկյան հիմնական չարթում զբաղեցրել է #131 տեղը և աշխարհում տարածվել է 7 միլիոն օրինակով։
Առաջին անգլալեզու Laundry Service ալբոմը թողարկվել է 2001 թվականի նոյեմբերի 13-ին։ Այն դարձել է 2002 թվականի ամենավաճառված ալբոմը, վաճառվել է 20 միլիոն օրինակով ։ Այն ամերիկյան չարթում գրավել է երրորդ, բրիտանական UK Albums Chart շքերթում երկրորդ և առաջին տեղը մի շարք երկրների հիթ շքերթներում։ Յոթ թրեքներ դարձել են միջազգային սինգլներ. «Whenever, Wherever», «Underneath Your Clothes», «Objection (Tango)», «The One», «Poem To a Horse», «Te Dejo Madrid» и «Que Me Quedes Tú»: Երկրորդ` Grandes Éxitos ալբոմը, որը թողարկվել է 2002 թվականի նոյեմբերին, առաջին տեղն է գրավել ամերիկյան Hot Latin Tracks chart յիթ շքերթում։
Fijación Oral Vol. 1 ալբոմը թողարկվել է 2005 թվականի հունիսի 3-ին և ամբողջ աշխարհում վաճառվել է 4 միլիոն օրինակով։ Այն ԱՄՆ-ի հիթ շքերթում գրավել է 4-րդ տեղը և ստացել է կրկնակի Պլատինե կարգավիճակ։ Ալբոմից թողարկվել է հինգ սինգլ. «La Tortura», «No», «Día De Enero», «La Pared» և «Las de la Intuición»: Երկրորդ անգլալեզու Oral Fixation Vol. 2 ալբոմը թողարկվել է 2005 թվականի նոյեմվերի 29-ին և վաճառվել է 8 միլիոն օրինակով ամբողջ աշխարհում։ Ալբոմից թողարկվել է երեք սինգլ. «Don't Bother», «Hips Don't Lie» և «Illegal»: Երկու Oral Fixation ալբոմների հավաքածուն թողարկվել է 2006 թվականի դեկտեմբերին` Oral Fixation Volumes 1&2 անվամբ։
Շակիրան ամբողջ աշխարհում վաճառել է ալբոմների ավելի քան 70 միլիոն օրինակ ։
2010 թվականի հոկտեմբերին թողարկվել է երգչուհու Sale el sol ստուդիական ալբոմը։
Պեշինա
Պեշինա (Pescina), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 4484 մարդ (2005 թվականի տվյալներով)։ Խտությունը՝ 119,57 մարդ/կմ²։ Տարածքը՝ 37,5 կմ²։ Փոստային ինդեքս՝ 67057։ Հեռախոսային կոդ՝ (+39) 0863։
Ադրիան Ռաբիո
Ադրիան Ռաբիո (Adrien Rabiot, ), ֆրանսիացի ֆուտբոլիստ, կիսապաշտպան։ Հանդես է գալիս «ՊՍԺ»-ում և Ֆրանսիայի Մ21 հավաքականում։
«ՊՍԺ»
2010 թվականին Ադրիանը պայմանագիր է կնքել «ՊՍԺ»-ի երիտասարդական թիմի հետ։ Առաջին թիմի կազմում իր դեբյուտը նշել է 2012 թվականի օգոստոսի 26-ին՝ «Բորդոյի» դեմ խաղում ։ Եվրոգավաթներում իր նորամուտը ֆուտբոլիստը նշել է 2012 թվականի նոյեմբերի 6-ին՝ Զագրեբի «Դինամոյի» դեմ խաղում՝ մասնակցելով ամբողջ խաղին ։ Ամբողջ մրցաշրջանի ընթացքում Ադրիանը մասնակցել է 9 խաղի։
«Թուլուզ»
2013 թվականի հունվարին Ադրիանը վարձավճարով տեղափոխվել է «Թուլուզ»։ Թիմի կազմում իր նորամուտը նշել է 2013 թվականի փետրվարի 10-ին՝ «Ռենի» դեմ խաղում ։ Թիմի կազմում իր առաջին գոլը խփել է 2013 թվականի մարտի 9-ին՝ «Բրեստի» դեմ խաղում ։
«Թուլուզի» կազմում Ադրիանը մասնակցել է 13 խաղի և ամռանը վերադարձել «ՊՍԺ»։
Վերադարձ «ՊՍԺ»
2013/14 մրցաշրջանի 4-րդ տուրում կայացած «Գենգամի» դեմ խաղում Ադրիանն իր առաջին գոլն է խփել փարիզյան ակումբի կազմում ։
Միջազգային կարիերա
Ադրիանը Ֆրանսիայի Մ21 հավաքականի կազմում հանդես է գալիս 2013 թվականից։ Հավաքականի կազմում իր նորամուտը նշել է 2013 թվականի օգոստոսի 13-ին՝ Ֆարյբուրգ քաղաքում կայացած Գերմանիայի Մ21 հավաքականի դեմ ընկերական խաղում՝ երկրորդ խաղակեսում փոխարինելով Մարիո Լեմինին ։
Արտաքին հղումներ
Կատեգորիա:Պարի Սեն Ժերմենի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Յուվենտուսի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Շահզոդա
Շահզոդա (Shahzoda, իրական անունը՝ Զիլոլա Բախոդիրովնա Մուսաևա, Zilola Bohodir qizi Musayeva, ), ուզբեկ երգչուհի և դերասանուհի։
Կենսագրություն
Հայրը՝ Բախոդիր Մուսաևը, ֆիլիսոփայական գիտությունների դոկտոր է։ Մայրը՝ Միրիխտա Մուսաևան, ռուսաց լեզվի և գրականության ուսուցչուհի է։
Ծնվել է 1979 թվականի հուլիսի 28-ին Ֆերգանայում։ Հայրը՝ Բախոդիր Մուսաևան, փիլիսոփայական գիտությունների դոկտորն էր, մայրը՝ Միրիխտաա Մուսաևան՝ ռուսաց լեզվի և գրականության ուսուցիչ։
Անձնական կյանք
Ամուսնացել է Ռավշանբեկ Յուլդաշևի հետ։ Ունի երկու որդի. ավագը՝ Սալիհը՝ առաջին ամուսնությունից, կրտսերը՝ Խալիդը` երկրորդ ամուսնությունից։
Մշակնոց (Շապին Գարահիսարի գավառ)
Մշակնոց, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Աշխարհուդաշտ դաշտում։
Պատմություն
Բնակչութունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։
Բնակչություն
1872-1873 թվականներին ուներ 80 տուն, 1910 թվականին` 100 տուն հայ բնակիչ։
Տնտեսություն
Բնակչության հիմնական զբաղմունքը անասնապահությունն ու արհեստներն էր։
Կրթություն
Գյուղում գործում էր վարժարան, որտեղ սովորում էին 55 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր
Պատերազմ (ֆիլմ, 2015)
«Պատերազմ» (Krigen), ռեժիսոր Տոբիասլա Լինդհոլմայի 2015 թվականի դանիական ռազմական դրաման, որը հանդես է եկել որպես նաև սցենարի հեղինակ, գլախավոր դերերում՝ Պիլու Ասբեկը և Սերեն Մալինգը։ Ֆիլմը պատմում է դանիական ռազմական ընկերությունը Աֆղանստանում թալիբների դեմ։ Հրամանատարը մեղադրվում է ռազմական հանցագործությունների մեջ ։ Ֆիլմը առաջադրվել է 88-րդ «Օսկարի» արարարողությանը, որպես լավագույն արտասահմանյան ֆիլմ ։
Սյուժե
Վաշտի հրամանատար Կլաուսը Մ. Պեդերսենը և նրա զինվորները տեղակայված էին Աֆղանստանի Գիլմենդ նահանգում։ Մինչդեռ Մարիան՝ Կլաուսի կինը, փորձում է ապրել Դանիայում սովորական կյանքով, գլուխ հանել երեք երեխաների հետ, որոնք զգում էին հոր կարիքը։ Շարային առաջադրանքների ժամանակ զինվորները հայտնվում են ծանր փոխհրաձգության տակ, որպիսզի փրկի իր մարդկանց, Կլաուսը կանչում է օդային ուժերին։ Այդ որոշումը լուրջ ունեցավ նրա և նրա ընտանիքի համար, հայրենիք վերադառնալուց հետո նրան մեղադրում են այդ ավիավթարի արդյունքում զոհված 11 մարդկանց սպանության մեջ։ Կլաուսի ծառայակիցը տալիս է կեղծ ցուցմունք, և Կլաուսին արդարացնում են, և նա մնում է իր կնոջ և երեխաների հետ։
Արտադրություն
Ֆիլմը նկարահանվել է ամերիկյան Nordisk Film կինոընկերության աջակցությամբ DR TV և ստացել է ութ մլն դանիական կրոն, դանիական Ինստիտուտի կողմից։ Նկարահանումները տեղի են ունեցել Կոպենհագենում, Կոնյա քաղաքում, Թուրքիայում և Իսպանիայի Ալմերի քաղաքում։ Նրանք ավարտվեցին 2015 թվականի հունվարին։ Բացառությամբ գլխավոր հերոսների, զինվորների դերը խաղում էին իսկական դանիացի զինվորները, որոնք ծառայում էին Աֆղանստանում ։
Արտաքին հղումներ
Կատեգորիա:2015 ֆիլմեր Կատեգորիա:Դանիական դրամա ֆիլմեր Կատեգորիա:Ռազմական ֆիլմեր Կատեգորիա:2010-ականների դրամա ֆիլմեր Կատեգորիա:Թուրքիայում նկարահանված ֆիլմեր Կատեգորիա:2015 դրամա ֆիլմեր Կատեգորիա:Դանիական ֆիլմեր
Շառնա
Շառնա (Charnas), համայնք Ֆրանսիայի Օվերն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 715 մարդ, բնակչության խտությունը` 132.65 մարդ/կմ²։ Բնակավայրը զբաղեցնում է 5.39 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 478 աշխատունակ (15-64 տարեկան) բնակիչ, որոնցից ակտիվ էին 375-ը, իսկ ոչ ակտիվները` 103։ Ակտիվության ցուցանիշը կազմում է 78,5 %։ 375 աշխատունակ մարդկանցից աշխատել է 343 անձ (191 տղամարդ և 152 կին)։ Գործազուրկ են եղել 32 անձ (13 տղամարդ և 19 կին)։ 103 անաշխատունակներից 23-ը եղել են աշակերտներ կամ ուսանողներ, 38-ը` թոշակառուներ, իսկ 42-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սինո-ճապոներեն
Սինո-ճապոներեն բառապաշար կամ կանգո (漢語 - Հան բառեր), վերաբերում է ճապոներենի բառապաշարի այն հատվածին, որը ձևավորվել է չինարենում կամ որում առկա են չինարեն տարրեր։ Քերականական և շարահյուսական որոշ կառույցներ նույնպես կարող են համարվել սինո-ճապոներեն։
Կանգոն սինո-ճապոներենի ճապոներեն անվանումն է և նշանակում է «չինարեն բառեր» ։ Կանգոն ճապոներենի ընդհանուր բառապաշարի երեք հիմնական բաժիններից մեկն է։ Մյուս երկու բաժիններն են մայրենի ճապոներենի բառապաշարը և այլ  լեզուներից փոխառությունները։ Հաշվարկվել է, որ ճապոներենի բառապաշարի մոտ 60%-ը կանգո բառապաշարն է, սակայն առօրյա խոսքում այն կազմում է բառերի մոտ 18%-ը ։
Կանգոն, որը ճապոներենում չինարեն ծագում ունեցող բառերի գործածումն է, չպետք է շփոթել կանբունի հետ, որը իսկական չինարեն բառեր գրելն է ճապոնացիների կողմից։ Եվ՛ կանգոն և՛ կանբունը ունեն սինո-քսենիկ լեզվաբանական և հնչյունաբանական տարրեր, որոնք կարելի է գտնել կորեերենում և վիետնամերենում, այսինքն՝ դրանք օտար (սինո) տարրեր են։